
НА ЗАСЕДАНИЕТО ПРИСЪСТВАТ:

I. ОБЩИНСКИ СЪВЕТНИЦИ: инж. Валери Босилков, Веселка Врайкова, Веско Манолов, Евелина Михова, инж. Иво Кондров, Илиян Шалварков, Калоян Прокопиев, Магдалена Вълкова, инж. Момчил Линов, Николай Арабаджиев, Юлиян Господинов.

ОТСЪСТВАЩИ: д-р Бистра Павловска, д-р Невена Александрова

II. КМЕТ НА  ОБЩИНА  БЕЛЕНЕ: Милен Дулев

III. ЗАМЕСТНИК-КМЕТОВЕ НА ОБЩИНА БЕЛЕНЕ: инж. Петър Ангелов, Малина Ешекова

IV. КМЕТОВЕ НА КМЕТСТВА: не присъстват

V. ЮРИСТ: не присъства

VI. СЛУЖИТЕЛИ НА ОБЩИНСКА АДМИНИСТРАЦИЯ: не присъстват

VII. РЪКОВОДИТЕЛИ И ПРЕДСТАВИТЕЛИ НА ИНСТИТУЦИИ: не присъстват

VIII. ГРАЖДАНИ: не присъстват

Николай Арабаджиев – зам.-председател съгласно Решение №3/15.11.2023 г. на Общински съвет-Белене замества председателя д-р Бистра Павловска, която е уведомила за невъзможността да присъства на днешното заседание.

Николай Арабаджиев поздрави и отбеляза, че присъстват 11 общински съветници като д-р Бистра Павловска и д-р Невена Александрова са уведомили, че са възпрепятствани да присъстват на заседанието по уважителни здравословни причини. След констатиране на кворума, председателят откри заседанието.

Николай Арабаджиев представи проекта на дневен ред от 1 точка като припомни мотивите за свикване на извънредно заседание:

„Мотиви за свикване на извънредно заседание:
В Община Белене с Вх.№29-00-16 от 22.08.2025 г. е постъпило предизвестие от д-р Наталия Мадова – управител на „Многопрофилна болница за активно лечение“ гр. Белене ЕООД, с което уведомява Кмета и Общинския съвет за прекратяване на договора за управление, след изтичане на 2-месечния период на предизвестие. В предизвестието д-р Мадова отбелязва, че трябва да бъде заличена от Търговския регистър и да бъде освободена от отговорност към дружеството.
В тази връзка е необходимо Общински съвет-Белене да избере прокурист до избор на нов управител, след провеждане на конкурс, с цел същият да представлява търговеца, да осъществява действията и сделките, свързани с управлението на дейността му, да сключва договори от името на търговеца, да организира търговската дейност, производствения процес, счетоводната отчетност, да оперира с банковите сметки на дружеството, да осъществява и правомощията на работодател по отношение персонала на дружеството. Дейността на МБАЛ е сложна по своя характер и обемна по съдържание, поради което управителят е изключително натоварен в работата си. 
Вземането на решение за назначаване на прокурист в спешен порядък се налага, поради напускане на управителя на лечебното заведение, което обстоятелство ще затрудни в значителна степен оперативното му управление в случай, че не е налице друго оторизирано по надлежния законов ред лице, което да ръководи текущата дейност на лечебното заведение в случаите, в които управителят отсъства.”

Николай Арабаджиев поздрави и отбеляза, че след проведените консултации предлага заседанието да бъде проведено като закрито - също като предходното заседание, тъй като в случая Общинският съвет отново действа като общо събрание на търговско дружество.

Николай Арабаджиев пристъпи към гласуване на така предложения дневен ред и заседанието да бъде проведено като закрито:

Гласували общински съветници: 11
ЗА: 8
ВЪЗДЪРЖАЛ СЕ: 1
ПРОТИВ: 2
ПРИЕМА СЕ

1. Предложение от Милен Павлов Дулев – кмет на община Белене относно вземане на решение за назначаване на прокурист в „МНОГОПРОФИЛНА БОЛНИЦА ЗА АКТИВНО ЛЕЧЕНИЕ-БЕЛЕНЕ“ ЕООД.

ПЪРВА ТОЧКА

	Предложение от Милен Павлов Дулев – кмет на община Белене относно вземане на решение за назначаване на прокурист в „МНОГОПРОФИЛНА БОЛНИЦА ЗА АКТИВНО ЛЕЧЕНИЕ-БЕЛЕНЕ“ ЕООД

Докладва  Милен Дулев – кмет на Община Белене.

След станалите разисквания по предложението, Николай Арабаджев проведе поименно гласуване:



РЕШЕНИЕ №69

На основание чл. 21, ал. 1, т. 23, първо предложение от ЗМСМА, чл.21-25, чл.137 във вр. с чл.147 от ТЗ, чл.14 от Наредбата за реда за учредяване и упражняване правата на Община Белене в публични предприятия и търговски дружества с общинско участие в капитала и чл.60, ал.1 от АПК, Общински съвет Белене: 

1. Изменя чл.7 от Учредителния акт на „Многопрофилна болница за активно лечение – Белене“ ЕООД с ЕИК 114542439, както следва:
Чл.7 /ал.1/ Дружеството се управлява и представлява от едноличния собственик на капитала или от назначения от него Управител.
/ал.2/ По решение на едноличния собственик на капитала в дружеството може да бъде назначен прокурист по смисъла на чл.21-25 от Търговския закон.
/ал.3/ В случай на назначаване на прокурист, дружеството се управлява и представлява от управителя и прокуриста заедно и поотделно. 
ал.4/ В случай на прекратяване договора за управление на управителя, дружеството се управлява и представлява от назначения прокурист до избора на нов управител и вписването му в ТРРЮЛНЦ. 
[bookmark: _Hlk206241421]2. Дава съгласие за учредяване на прокура на „Многопрофилна болница за активно лечение – Белене“ ЕООД с ЕИК 114542439.
3. Определя за прокурист на „Многопрофилна болница за активно лечение – Белене“ ЕООД с ЕИК 114542439 Веселина Няголова Василева с ЕГН ……………, със срок до избор на нов управител, след провеждане на конкурс, но не повече от 6(шест) месеца.
4. Утвърждава проектите на договора за уреждане на отношенията между търговеца и  прокуриста по чл. 23 от ТЗ и пълномощното за прокура.
5. Определя възнаграждение на прокуриста в размер на 250 (двеста и петдесет) на сто от отчетената средномесечна брутна работна заплата в дружеството.
6. Възлага на Кмета на Община Белене, ЕИК 000 413 579 да сключи договора по чл. 23 от ТЗ и да подпише пълномощното за прокура на лицето, посочено в т.3 от настоящото решение, както и да подаде в ТРРЮЛНЦ при Агенция по вписванията необходимите документи за вписване на взетите решения.
7. Възлага на кмета на Община Белене да стартира процедура на конкурс за избор на нов управител на „МБАЛ-Белене“ ЕООД, гр. Белене.
8. Допуска предварително изпълнение на решението на основание чл.60, ал.1 от АПК.

ПРИЛОЖЕНИЯ: 
1. Писмо с вх. №29-00-16 от 22.08.2025 г. от д-р Наталия Мадова 
2. Проект на Договор за прокура
3. Проект на пълномощно за прокура

Гласували поименно 11 общински съветници:
ЗА: 8 (инж. Валери Босилков, Веселка Врайкова, Веско Манолов, инж. Иво Кондров, Илиян Шалварков, Магдалена Вълкова, Николай Арабаджиев, Юлиян Господинов)
ВЪЗДЪРЖАЛ СЕ: няма
ПРОТИВ: 3 (Евелина Михова, Калоян Прокопиев, инж. Момчил Линов)

ПРИЕМА СЕ


	


 
След като дневният ред беше изчерпан, Николай Арабаджиев закри  заседанието.

Николай Арабаджиев 
Председател на Общински съвет-Белене
(съгл. Решение №3/15.11.2023 г. на Общински съвет-Белене за зам.-председ.)

